《初春湖上访顾始馀因留信宿二首 其一》
明代·张元凯

溪树能藏屋，行舟屡问人。何知一区宅，宛在五湖滨。

细雨迎初服，深杯迟早春。无劳鸡黍具，门外可垂纶。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。